Diari Oficial de la Generalitat Valenciana


Sumari del DOGV 9820, del 03-04-2024 (2024/2596)

RESOLUCIÓ número 293/2024, de 15 de març, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveïx pel sistema de lliure designació el lloc de treball de naturalesa funcionarial número 37, lletrat/lletrada (convocatòria LD 1/2024).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9820

Data del DOGV
:   03-04-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/2596


Data del document
:   15-03-2024

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana

RESOLUCIÓ número 293/2024, de 15 de març, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveïx pel sistema de lliure designació el lloc de treball de naturalesa funcionarial número 37, lletrat/lletrada (convocatòria LD 1/2024). [2024/2596]  
Mitjançant Resolució núm. 41/2024, de 15 de gener (DOGV núm. 9778, de 31.01.2024), del director de l'Agència de Prevenció i Lluita contra el Frau i la Corrupció de la Comunitat Valenciana, es va convocar la provisió pel sistema de lliure designació del lloc de treball vacant de naturalesa funcionarial número 37, lletrat/ada (convocatòria LD 1/2024).  
Segons consta en el certificat del registre d'entrada general de l'Agència, durant el termini de presentació de sol·licituds de participació en este procediment de provisió, de l'1 al 14 de febrer, han sigut presentades quatre candidatures.  
Vistos els informes de compliment de requisits, de 26 i 29 de febrer de 2024, sobre el compliment dels requisits exigits per part de les quatre persones participants en l'esmentada convocatòria.  
  
Vist l'informe de data 13 de març de 2024, amb base en la motivació dels mèrits al·legats, la fase d'entrevista i les habilitats, actituds i aptituds mostrades per les persones aspirants, es considera que la candidata més idònia és Sonia Folgado Segura, funcionària amb més de vint-i-un anys d'experiència professional en el subgrup A1 de l'Administració autonòmica, especialment en temes relacionats amb persones en situació de vulnerabilitat social, havent prestat servicis en llocs d'alta responsabilitat, amb funcions directives i d'especialització jurídica. Així mateix, ha demostrat en el desenvolupament de l'entrevista el millor coneixement de la normativa autonòmica, estatal i europea en relació amb la protecció a la persona informant o denunciant.  
  
De conformitat amb el que es disposa en els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i fent ús de les funcions atribuïdes en la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i en l'article 13.1.d de la Resolució de 27 de juny de 2019 (DOGV núm. 8582, de 02.07.2019), per la qual s'aprova Reglament de funcionament i règim interior de l'Agència, resolc:  
  
Primer  
Nomenar Sonia Folgado Segura, amb DNI \*\*\*6433\*\*, funcionària de carrera de la Generalitat, grup A, subgrup A1, com a lletrada de l'Agència de Prevenció i Lluita contra el Frau i la Corrupció de la Comunitat Valenciana, lloc de treball número 37, subgrup A1, complement de destinació 28 i complement específic E050.  
  
La presa de possessió en el lloc per al qual ha sigut nomenada es produirà amb efectes d'1 d'abril de 2024.  
  
Segon  
Ordenar la publicació d'esta resolució en el Diari Oficial de la Generalitat Valenciana i en el Butlletí Oficial de les Corts Valencianes.  
  
Contra la present resolució, que posa fi a la via administrativa, es podrà interposar, potestativament, recurs de reposició en el termini d'un mes davant el director d'esta Agència, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu en el termini de dos mesos davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'establix en els articles 10.1.m i 46 de la Llei 29/1998, de 13 de juliol, reguladora de la jurisdicció contenciosa administrativa, comptats des de l'endemà de la seua publicació en el Diari Oficial de la Generalitat Valenciana. Tot això sense perjuí de qualsevol altre recurs o acció que s'estime procedent.  
  
València, 15 de març de 2024.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.